Toimintasuunnitelma 2019

Impivaaran Hallit ry Pelastuskoirajaos

Pelastuskoirajaoksen tottelevaisuusharjoitukset järjestetään viikoittain keväästä myöhäiseen syksyyn yhdistyksen kentällä, ja talviaikaan tarjotaan mahdollisuus hallivuoroon. Useat viikoittain kokoontuvat maastoryhmät harjoittelevat läpi vuoden. Ketteryysesteet tulee ainakin osin uusia huonon kunnon vuoksi ja toisaalta vastaamaan uusia Ipor sääntöjä.

Pelastuskoirajaos pyrkii tarjoamaan jokaiselle jäsenelleen harjoitteluryhmän sekä maastolajeissa että tottelevaisuudessa kunkin jäsenen henkilökohtaisten tavoitteiden suuntaisesti. Lisäksi pyritään järjestämään koulutusta joko oman jaoston toteuttamana tai ohjaamaan jäseniä osallistumaan Vapepan ja Palveluskoiraliiton järjestämille kursseille, joille kulloinkin katsotaan olevan tarvetta. Järjestämme jaoksen kesäleirin kesäkuussa ja pyrimme järjestämään myös syysleirin. Kouluttajille järjestetään heidän tarvitsemaansa koulutusta.

Hälytysryhmän sisäistä kiinteyttä ja toimivuutta lisätään jatkamalla hälytystreenejä säännöllisesti sekä kiinnittämällä huomiota viestinnän sujuvuuteen. Hälytysryhmän jäsenten osaamistasoa kehitetään ja ylläpidetään kohdennettujen harjoitusten avulla. Erityisesti hälytysryhmän koira-osaamista (koirakot ja osaavat kartturit/apuohjaajat) pyritään tuomaan esiin mm. poliisiyhteyshenkilöille ja Vapepa-johtajille. Hälytysryhmän koiravahvuutta pyritään ylläpitämään ja/tai lisäämään.

Pelastuskoirajaos pyrkii lisäämään yhteistyötä alueen muiden toimijoiden kanssa, tarvittaessa myös Keski-Uudenmaan rajojen ulkopuolella, mm. osallistumalla yhteistyökokouksiin ja -harjoituksiin. Lisäksi osallistutaan harjoitusten järjestämiseen ja kutsutaan omiin harjoituksiin sidosryhmien jäseniä.

Pelastuskoirajaos järjestää vähintään yhden kansallisen koemuodon kokeen ja Ipor-kokeen haussa. Pelastuskoirajaos osallistuu mahdollisuuksien mukaan emoyhdistyksen muiden tapahtumien järjestelyihin.

Pelastuskoirajaoksella on omat kotisivut osoitteessa www.nupeko.fi. Sivuilla kerrotaan toiminnastamme ja ajankohtaisista asioista. Vuonna 2019 on mahdollista hakea uutena harrastajana mukaan toimintaamme keväällä toteutettavan Minustako pelastuskoirakoksi -kurssin suoritettuaan. Lisäksi voidaan ottaa mukaan harrastajia tutustumiskäyntien kautta.

Pelastuskoirajaoksen ryhmänjohtajat

Leea Saarela ja Satu Timonen